**«Алматы облысының білім басқармасы» Мемлекеттік мекемесінің «Талдықорған қаласының облыстық есту қабілеті бұзылған балаларға арнайы мектеп-интернаты» Коммуналдық мемлекеттік мекемесі**

**Сабақта дидактикалық ойын арқылы нашар еститін оқушылардың диалогтық сөйлеу тілін дамыту**

**«Ойынсыз ақыл-ойдың қалыпты дамуы жоқ» В.А.Сухомлинский.**

 Ойын – мектеп жасына дейінгі кезден
басталып, адаммен өмір бойы ілесіп жүретін ерекше қызмет түрі. Ойын –балалардың оқуға, еңбекке деген белсенділігін арттырудағы басты құрал, баланың психикасында сапалы өзгерістер тудырады: бала зейінінің, жадының қалыптасуына ойлау, қиялдау қабілетінің дамуына әсер етеді.

 Педагог пен тәрбиешілер күнделікті өмірде және сабақта дидактикалық ойындарды қолданылады. Дидактикалық ойындардың оқу іс-
әрекетінен тыс уақытта ұйымдастыру, баланың математикалық түсінігін кеңейтеді, тереңдетеді, ойын бекітеді. Дидактикалық ойындар негізінен
оқыту барысында жан – жақты, бағыт – бағдар беріп отырады. Яғни
балалардың өй өрісін дамытуға маңызды рөл атқарады
Ойлау шығармашылық және таным әрекетінің негізі болып табылады..
Балалардың танымдылық қабілетін дамытып, пәнге
қызығушылығын арттырудың негізгі бір жолы – дидактикалық
ойындар. Жаңа тақырыпты
түсіндіру, оны пысықтау үшін өткен тақырыпты еске түсіріп, қайталау үшін дидактикалық ойындарды пайдалану қажет.
Дидактикалық ойындардың тиімділігі
• Дидактикалық ойын барысында есту, көру,
сезіну, қабылдау сияқты үрдістер дамиды.
Мұндай ойындарда балалардың ептілігі,
қимылдың әдемілігі дамып қалыптасады,
кеңістік, уақытты бағдарлауға үйренеді,
тәртіптілік, ойын ережесіне бағына білу сияқты
адамгершілік сапаларын қалыптастырады.
Баланың ойлауы – ересектердің ойлануынан
ерекшеленетін басты күрделі процесс. Балалардың
ойлауы белгілі кезеңдерде қалыптасады:
1-Кезең. Көрнекілік – әрекетті ойлау. Бала өз іс –
әрекетіне қарапайым тапсырмаларды орындайды –
айналдырады, тартады, ашады, басады. Іс жүзінде ол себеп –
салдар байланыстарды анықтайды, өзінше жасап көреді,
қателеседі.
2-Кезең. Көрнекілік – бейнелі (Нақты – заттық)
ойлау. Бұл кезеңде балаға қолымен әрекет жасаудың қажеті
жоқ, ол егер қандай да бір әрекет жасаса, не болатынын
бейнелі (көрнекілік) елестетуге қабілетті.
3-Кезең. Сөздік – логикалық (абстрактілі -
логикалық)ойлау. Балалар үшін ең күрделі – ойлау процесі.
Мұнда бала нақты бейнелермен емес, керісінше, күрделі
анық түсініктермен, айтылған сөздермен әрекет жасайды.
Дидактикалық ойын түрлерін қолдану
тиімді.
•Ойындарда, әсіресе топтық ойындарда жеке
тұлғаның адамгершілік қасиеттері, жауапкершілік
толық сезімдері қалыптасады, тәртіп, күш жігер, мінез
– құлық тәрбиеленеді. Көрнекіліктердің әдістері,
сұрақтың қызық та, тиімді түрлері, жұмбақтар, әзіл
есептер, ахуал жағдайлары,сайыстар балалардың
белсенді ойлау әрекетін дамытуға көмектеседі. Ойын
барысында бала ойы үнемі дамып, жетіліп отырады,
ұшқырлана түседі.
•Ойын тек әрекет емес, балалардың да, үлкендердің
де қызығушылық ермегі адамды рахат пен қанағат
сезіміне бөлейтін іс – әрекет. Бала тұрмақ, үлкен
адамдар да әлі күнге дейін ойнайды, әрине ойынның
түрлері де, мазмұны да сан алуан. Оның өзгеріп
отыруы балалардың жас және дара ерекшеліктеріне
байланысты

Дидақтикалық ойындар
арнайы мақсатты көздейді және нақты міндеттерді атқарады

 Дидактикалық ойынның мақсаты: Дидактикалық ойындардың басқа ойындардан ерекшелігі-оның негізгі мақсаты баланы оқыту, олардың ойлау қабілеттерін жаттықтыру және дамыту, игі қасиеттерді тәрбиелеу. Дидактикалық ойынның мазмұны: Дидактикалық ойындардың мазмұны-қандай да болмасын ақыл-ой міндеттерін жүзеге асыру. Ережені орындау ойды, қиялды, есті дамытуға ықпал етеді. Дидактикалық ойынның түрлері:

- Сюжетті-рөлдік ойын;

- Ұлттық ойын;

- Қимылды ойын;

- Шығармашылық ойын.

Дидактикалық ойын өзінің қызметі мен атына сай орындалуы үшін, оның арнайы құрылымы болуы шарт. Дидактикалық ойынның міндеті, әрекеті, ережесі, нәтижесі болуы шарт.

 Ойынның міндеті-оның оқу мазмұнын құрайды. Ойын мазмұны балалардың қызығушылығын оятады,олардың танымдық іс-әрекетін белсендіреді және жаңа білім, іскерлік, дағдымен байытады. Әрбір дидактикалық ойынның міндеті әрекет арқылы іске асады. Ол балалардың қызығушылығын тудырып, олардың ойынға деген эмоционалдық қатынасын анықтайды. Дидактикалық ойында әрекет нақты анықталған және айқын түрде белгіленген.

Ереже ойын міндетіне бағынады. Сондықтан дидактикалық ойында іс-әрекет ережемен тығз байланысты. Ережелер бала ойын үстінде не істеу керек және қалай істеу керек екендігін анықтайды. Ережесіз іс-әрекет жайбарақат дамып, дидактикалық міндеттің жүзеге асуына ықпал ете алмайды, сөйтіп өзінің негізгі сипатынан айырылады.

Ойын нәтижесі-бұл міндетті шешу мен ережені орындау. Нәтиже мен ойынның аяқталуын екі тұрғыдан бағалау қажет: баланың көзқарасы тұрғысынан және мұғалімнің немесе тәрбиешінің көзқарасы тұрғысынан.

Дидактикалық ойын барысынды:

* Есте сақтау қабілеті артады;
* ақыл-ойы дамиды;
* жеке қасиеттері қалыптасады;
* байқағыштығы артады;
* пәнге деген қызығушылығы артады;
* сөйлеу тілі дамиды;
* көңіл-күйлері жақсрады;
* өзіне баға беруі қалыптасады;
* белсенділігі артады.

Дидактикалық ойындар үш топқа бөлінеді:

1. Заттық дидактикалық ойындар;
2. Сөздік дидактикалық ойындар;
3. Үстел үстінде ойналатын дидактикалық ойындар

Өз тәжірибемде сөздік дидактикалық ойынды көбірек қолданамын. Сабақтарда дидактикалық ойындарды пайдаланудың түрлі жолдары бар. Ойын сабақтың басында, не ортасында, не соңында қолдануға болады. Ойынды сабақтың басында қолдану жаңа сабаққа немесе сұралатын үй тапсырмасына, өткенді қайталауға, оқушыларды түгел сабаққа жұмылдыру, қатыстыру мақсатын көздейді.

 Егер ойын сабақтың ортасында қолданылатын болса, онда мұғалімнің мақсаты оқушылардың көңіл-күйін сергіту, шаршағанын ұмыттыру, ерік-жігерлерін дамыту. Ойын сабақтың соңында тақырыпты бекіту, не сол сабақтан алған білімін жинақтау, пысықтау мақсатында қолданылады.

Аталған ойын үлгілері естуінде кемістігі бар балалардың сабаққа деген белсенділіктерін арттырады. Кез-келген балада, адамның мәдениеті де ойын арқылы дамиды. Ал бүгінгі таңда оқу-тәрбие процесінде ойын алдыңғы орында, яғни ойын технологиясы арқылы баланың оқуға ынтасын,қызығушылығын арттыру жеңіл болмақ. Баланың сөйлеу тілін жетілдіру үшін оны әңгімеге тарта отырып, баланың сөздік қорын жаңа сөздермен толықтырып, түсінігін молайту керек. Баланың тілін дамытуда ойын түрлерін жүргізу арқылы, ойын шарттарын айта отырып та байытуға болады. Балалар ойын кезінде тыныш отыра алмайды. Тіпті жалғыз баланың өзі де сөйлесіп жүреді. Сондықтан, ойын барысында тілдесу үлгісі қалыптасды.